OpenLLM-France/wikimedia huggingface dataset:
# Inseparable (pel·lícula)

Inseparable (en xinès, 形影不离) és una pel·lícula xinesa de 2011 escrita i dirigida per Dayyan Eng. El drama de suspens psicològic és protagonitzada per Kevin Spacey, Daniel Wu i Gong Beibi. Inseparable es va exhibir el 2011 al Festival Internacional de Cinema de Busan i es va estrenar a la Xina el maig del 2012. La pel·lícula va ser seleccionada pel Wall Street Journal com una de les "10 pel·lícules asiàtiques més notables" del 2011. La participació de Kevin Spacey el va convertir en la primera estrella de Hollywood a encapçalar una pel·lícula totalment finançada per la Xina. S'ha doblat i subtitulat al català.

## Sinopsi

Després d'haver passat per pèrdues recents a la seva vida i de problemes continuats a la feina i a casa amb la seva dona periodista d'investigació (Gong Beibi), en Li (Daniel Wu) es fa amic d'un misteriós expatriat estatunidenc (Kevin Spacey).

## Repartiment

| Repartiment | Paper |
| Kevin Spacey | Chuck |
| Daniel Wu | Li |
| Gong Beibi | Pang |
| Yan Ni | Ms. Yang |
| Kenneth Tsang | Mr. Wang |
| Zhang Mo | Sun Biao |
| Peter Stormare | Richard |
| Han Tongsheng | Officer Lin |

## Referències

* 1 2 Siegel, Tatiana (January 12, 2010). «Kevin Spacey in Chinese Film». Variety. Arxivat de l'original el February 5, 2013.
* ↑ Napolitano, Dean «The Year in Asian Film» (en anglès). Wall Street Journal, 29-12-2011 [Consulta: 26 febrer 2021].
* ↑ «Inseparable». Goita què fan, ara!, 2012. [Consulta: 29 maig 2023].

## Enllaços externs

* Inseparable - Lloc web oficial
# Campichthys tricarinatus

Campichthys tricarinatus és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 4,4 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima tropical i associat als esculls de corall que viu entre 3-11 m de fondària.

## Distribució geogràfica

Es troba al nord d'Austràlia, incloent-hi Austràlia Occidental.

## Referències

* 1 2 3 «Campichthys tricarinatus» (en anglès). FishBase. Froese, Rainer; Pauly, Daniel (editors).
* ↑ Dawson, C.E., 1985. Indo-Pacific pipefishes (Red Sea to the Americas). The Gulf Coast Research Laboratory Ocean Springs, Mississipi, Estats Units.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Habitatge al carrer de Santa Anna, 9 (Tortosa)

L'Habitatge al carrer de Santa Anna, 9 és una obra del municipi de Tortosa (Baix Ebre) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa entre mitgeres que ocupa 10-11 metres de façana, bastant per sobre de la mitja dels habitatges veïns. Consta de planta i tres pisos, encara que el tercer és fet nou a la façana. Aquesta s'obren tres portes d'arc de mig punt adovellat i la central té gravada la data de 1913. La mateixa dona accés als pisos, mentre que les laterals devien destinar-les a comerços. Els dos pisos que mantenen l'estructura original tenen tres balcons de ferro amb manises decorades i finestres intermèdies. El parament de la façana és en els tres primers nivells la pedra, carreuada en blocs petits, i que en algun sector es troba bastant deteriorada. El segon pis està arrebossat simulant també carreus, i en el primer queden restes del mateix recobriment. La porta d'accés als pisos, des de la planta, comunica directament amb un rebedor comú de mitjanes dimensions (aquest s'accedeix mitjançant una escala de tres trams o a la catalana inscrita en un espai quadrat i amb ull central bastant gran). La part superior d'aquest espai està cobert amb volta d'aresta amb senzills relleus decoratius a la base.

## Història

El barri de Sant Jaume formava part, junt amb el de Remolins, de l'antic Call jueu de la ciutat. Aquest habitatge es troba al carrer que formava l'eix principal de la zona, en la prolongació del cards.

## Referències

* 1 2 «Habitatge al carrer de Santa Anna, 9». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 desembre 2015].
# Milenko Ačimovič

Milenko Ačimovič (serbi: Миленко Аћимовић/Milenko Aćimović) (Ljubljana, 15 de febrer, 1977) és un exfutbolista eslovè. Posteriorment a la seva retirada ha fet d'entranador de futbol.
Va néixer a Ljubljana de pares serbis. Després de defensar els colors d'Olimpija Ljubljana i Zeleznicar a la seva ciutat natal, fou fitxat per l'Estrella Roja de Belgrad.
Després de les seves bones actuacions amb la selecció, l'estiu de 2002 fitxà pel Tottenham Hotspur FC anglès. Més tard jugà al Lille OSC Al Ittihad de l'Aràbia Saudita i Austria Viena.
Amb la selecció eslovena disputà l'Eurocopa 2000 i el Mundial del 2002. Havia debutat el 22 d'abril de 1998, retirant-se de la mateixa l'agost del 2008.

## Referències

* ↑ Zupan, Miha. «Dvajset let po Bežigradu: Kako in kje je rasel Mile Ačimović?» (en eslovè). Nogomania, 21-11-2019. [Consulta: 3 novembre 2020].
* ↑ Ačimovič bids Slovenia adieu

## Enllaços externs

* Estadístiques amb la selecció Arxivat 2009-07-18 a Wayback Machine.
# Xindi

Els xindi són un conjunt d'espècies fictícies de l'univers Star Trek. Són nadius del planeta Xindus, ubicat en una zona de l'espai coneguda de l'Expansió Delta. Les diferents espècies estan representades pel Consell xindi, que pren les decisions importants que afecten a l'espècie completa.
La seva primera aparició és en la sèrie Star Trek: Enterprise és en l'episodi L'Expansió, on surt que llencen una sonda que ataca la Terra l'abril de 2153, matant 7 milions de persones i obrint una rasa des de Florida fins a Veneçuela.

## Espècies Xindi
### Aquàtics

Els xindi aquàtics són similars als cetacis terrestres. Viuen a l'aigua i es comuniquen a través d'ecos. Són molt lents i cautelosos alhora prendre decisions, sempre miren totes les perspectives i conseqüències dels actes, generalment fan retardar les decisions del Consell xindi.
Són pacífics, però posseeixen equipament bèl·lic molt poderós. Les seves naus estan plenes d'aigua tret de certes cambres per invitats.

### Arboris

Els Xindes arboris estan coberts amb pèl i s'assemblen als peresosos terrestres. Igual que els aquàtics són bastant pacífics, la seva força bèl·lica és la més pobre entre els xindis. Són hidròfobs.

### Aeris

Aquesta espècie es va extingir 100 anys abans dels successos de la sèrie enterprise, quan el planeta natal dels xindis va ser destruït, van morir tots els aeris, ja que no va voler abandonar el planeta.

### Insectoides

Els xindi insectoids s'assemblen a un creuament de pregadéus, mosques i formigues entre altres insectes, la seva alçada és d'aproximadament 2 metres. Parlen un llenguatge de clicks que és únic entre els xindi, que té almenys 67 dialectes. Tenen una aliança amb els xindi rèptils, juntament amb els que van destruir la seva planta natal. Tenen reputació de ser molt impulsius en les seves decisions.

### Primats

Els xindi primats s'assemblen als humans terrestres i tenen una estructura cerebral similar a la dels xindi rèptils.
Degran, un xindi primat, va ser assignat amb la tasca de desenvolupar una arma per destruir la Terra, construïda per què per enganys d'una espècie transdimensional els diuen que els humans els destruiran 400 anys al futur. Degara i Mallora són els dos xindi primats que serveixen en el Consell.

### Reptilans

Els Xindes rèptils s'assemblen a una creua entre diversos rèptils terrestres, tenen una estatura similar a la dels humans. Aquesta espècie és la responsable de l'atac no provocat a la Terra en 2153. Usen armes amb poder biològic regeneratiu. Fan servir càmeres tèrmiques a bord de les seves naus per mantenir la seva energia corporal. Són la més agressiva de les espècies xindi. Al costat dels insectoids són els responsables de la destrucció del planeta natal dels xindi.
Amb l'ajuda d'éssers trans-dimensionals, els xindi rèptils viatgen a la Terra, l'any 2004, per recollir mostres dels diferents tipus sanguinis humans i així elaborar una arma biològica per exterminar la raça humana. El seu pla és impedit per en Jonathan Archer i la T'Pol.

## Referències

* ↑ Vint i sisè capítol de la segona temporada de la sèrie Star Trek: Enterprise The Expanse
# Jet Li

Li Lian Jie (Pequín, 26 d'abril del 1963), conegut com a Jet Li, és un actor xinès, especialista en arts marcials i nacionalitzat a Singapur des del 16 de juny del 2009.

## Filmografia

| Any | Títol | Títol en xinès | Rol | Notes |
| 1982 | Shaolin Temple | 少林寺 | Jueh Yuan | |
| 1983 | Kids From Shaolin | 少林小子 | San Lung | |
| 1986 | Born to Defence | 中華英雄 | Jet Director | Debut com a director |
| 1986 | Martial Arts of Shaolin | 南北少林 | Zhi Ming | |
| 1988 | Dragon Fight | 龍在天涯 | Jimmy Lee | |
| 1991 | Once Upon a Time in China | 黃飛鴻 | Wong Fei Hung | |
| 1991 | Swordsman II | 笑傲江湖之東方不敗 | Linghu Chong | |
| 1992 | Once Upon a Time in China II | 黃飛鴻之二男兒當自强 | Wong Fei Hung | |
| 1992 | The Master | 龍行天下 | Jet | Filmada el 1989 i publicada el 1992 |
| 1993 | Tai Chi Master | 太極張三豐 | Zhang Sanfeng Produtor | |
| 1993 | Fong Sai Yuk | 方世玉 | Fong Sai Yuk Productor | |
| 1993 | Fong Sai Yuk II | 方世玉續集 | Fong Sai Yuk Productor | |
| 1993 | Kung Fu Cult Master | 倚天屠龍記之魔教教主 | Cheung Mo-Kei Productor | |
| 1993 | Last Hero in China | 黃飛鴻之鐵雞斗蜈蚣 | Wong Fei Hung Productor | |
| 1993 | Once Upon a Time in China III | 黃飛鴻之三：獅王争霸 | Wong Fei Hung | |
| 1994 | The Bodyguard from Beijing | 中南海保鑣 | Allan Hui Ching Yeung/John Chang Productor | |
| 1994 | Fist of Legend | 精武英雄 | Chen Jun Productor | |
| 1994 | The New Legend of Shaolin | 洪熙官之少林五祖 | Hung Hei-Gun Productor | |
| 1995 | High Risk | 鼠胆龍威 | Kit Li | |
| 1995 | My Father Is a Hero | 給爸爸的信 | Kung Wei | |
| 1996 | La màscara negra (Black Mask) | 黑俠 | Michael/Simon/Tsui Chik/Black Mask | |
| 1996 | Dr. Wai in "The Scripture with No Words" | 冒險王 | Chow Si Kit | |
| 1997 | Once Upon a Time in China and America | 黃飛鴻之西域雄獅 | Wong Fei Hung] | |
| 1998 | Hitman | 殺手之王 | Fu | |
| 1998 | Lethal Weapon 4 | 致命武器4 | Wah Sing Ku | |
| 2000 | Romeo Must Die | 致命羅密歐 | Han Sing | |
| 2001 | The One | 最後一強 | Gabe Law/Gabriel Yulaw/Lawless | |
| 2001 | Kiss of the Dragon | 龍之吻 | Liu Jian Productor | |
| 2002 | Hero | 英雄 | Nameless | |
| 2003 | Néixer per morir (Cradle 2 the Grave) | 同盜一擊 | Su | |
| 2005 | Danny the Dog | 不死狗 | "Danny" Productor | |
| 2006 | Huo Yuanjia | 霍元甲 | Huo Yuanjia Productor | |
| 2007 | The Warlords | 投名狀 | Pang Qing Yun | |
| 2007 | War | 玩命對戰 | Rogue i Victor Shaw | |
| 2008 | The Forbidden Kingdom | 功夫之王 | El rei mono/ el monjo silenciós | |
| 2008 | La mòmia: La tomba de l'emperador drac | 盜墓迷城3 | Emperador Han |
| 2009 | The Founding of a Republic | 建國大業 | Chen Shaokuan | |
| 2010 | Ocean Heaven | 海洋天堂 | Sam Wong | |
| 2010 | The Expendables | 浴血任務 | Yin Yang | tercera aparició amb Jason Statham |
| 2010 | Madame White Snake | 白蛇傳 | | |
| 2011 | New Dragon Gate Inn | 龍門飛甲 | Chow Wai On | Pre-producció |

## Referències

* ↑ «El mestre». Éasdir.cat. [Consulta: 24 febrer 2022].
# Milenio Live

Milenio Live és un programa setmanal en directe que s'emet a YouTube durant les matinades del divendres al dissabte des de l'Estudi Ànima, al mateix domicili d'Iker Jiménez i Carmen Porter, els qui a més d'ocupar-se personalment de tots els aspectes tècnics i de realització, dirigeixen i presenten el programa.
El 21 de setembre de 2018, Iker Jiménez i Carmen Porter realitzaren una experiència pilot que rebé el títol provisional de 2 en la Noche Live per a comprovar la seva adaptabilitat a la retransmissió en temps real. A partir del segon programa, el format va adquirir la seva identitat definitiva sota la denominació de Milenio Live i de periodicitat setmanal.
Els programes, adaptables a les circumstàncies de cada emissió i els temes abordats, compten amb la col·laboració de l'equip habitual de Cuarto Milenio i s'enriqueixen amb la interacció de tots els usuaris, que tenen l'oportunitat no sols d'enviar els seus missatges o debatre sobre els continguts, sinó també de fer arribar les seves fotografies, vídeos, salutacions i documents en temps real.
El format, que s'emet en directe a través de YouTube, hereta l'esperit periodístic i narratiu d'espais anteriors a la ràdio i podcast com Milenio 3 o Univero Iker. Després de la seva emissió en línia també està disponible en diferit, de forma permanent, tant a través de YouTube com a la web de Mtmad, el canal de vídeos natius en línia de Mediaset Espanya.

## Referències

* ↑ «El ‘universo’ de Iker Jiménez, ahora en vídeo y en directo con ‘Milenio Live’». . Arxivat 2018-11-25 a Wayback Machine. «Còpia arxivada». Arxivat de l'original el 2018-11-25. [Consulta: 6 febrer 2021].
* ↑ «#MilenioLive: la inmersión en Youtube de Iker Jiménez y Carmen Porter». .
* ↑ «Una psicofonía deja 'descompuesto' a Íker Jiménez en directo». , 19-11-2018 [Consulta: 26 novembre 2018].

## Enllaços externs

* Milenio Live - Lloc web oficial
# Obukhov

Obukhov (en rus: Обухов) és un poble (un khútor) de l'óblast de Rostov, a Rússia, que en el cens del 2010 tenia 27 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Valerià de Cemelium

Valerià (Valerianus) fou un bisbe que apareix com a autor d'un discurs titulat De Bono Disciplinae, amb el títol Episcopus Cemeliensis, és a dir bisbe de la ciutat de Cemelium que era propera a la ciutat de Niça.
El bisbat de Cemelium fou unit al de Niça per decret del papa Lleó I el Gran, per la qual cosa hauria viscut en la primera meitat del segle v. Sembla que fou present als concilis de Ries (439) i Arle (455) però aquesta presumpció no té suport documental.
# Gruixki-Pérvie

Gruixki-Pérvie - Грушки-Первые (rus) - és un poble (un khútor) de l'óblast de Bélgorod, a Rússia. El 2010 tenia 151 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Harvey (cràter)

Harvey és un cràter d'impacte que es troba a la cara oculta de la Lluna, sobre la vora oriental del cràter molt més gran Mach; les rampes exteriors de Harvey s'estenen sobre el fons de Mach. A certa distància al nord de Harvey es troba el cràter Joule, i a una distància similar a l'est-sud-est es localitza Kekulé.
La vora de Harvey està lleument erosionat, amb un petit cràter localitzat a la part occidental del sòl interior. Presenta un pic central sota en el seu punt mig. El material del sistema de marques radials de Joule T al nord creua gairebé per complet el fons de Harvey, travessant el seu centre cap al costat occidental.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Hellín (Madrid)

Hellín és un barri de Madrid integrat en el districte de San Blas-Canillejas. Té una superfície de 54,90 hectàrees i una població de 9.737 habitants (2009).
Limita al nord i est amb Simancas, al sud amb Arcos i Amposta, a l'est amb Rosas.
Està delimitat al sud pels carrers Alberique i Arcos de Jalón, al nord i oest per l'Avinguda d'Arcentales, i a l'est per l'Avinguda de Canillejas a Vicálvaro.

## Enllaços externs

* Estadística del districte San Blas-Canillejas
* Ortofoto de San Blas-Canillejas i mapes del districte i els seus barris, amb les seccions censals Arxivat 2013-05-12 a Wayback Machine.
* Barrio de Hellín Arxivat 2020-06-11 a Wayback Machine. a la Madripedia
# Hepworth (cràter)

Hepworth és un cràter d'impacte en el planeta Venus de 62,6 km de diàmetre. Porta el nom de Barbara Hepworth (1903-1975), escultora britànica, i el seu nom va ser aprovat per la Unió Astronòmica Internacional el 1991.

## Referències

* ↑ «Hepworth». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Gymnothorax kolpos

Gymnothorax kolpos és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 91 cm de longitud total.

## Distribució geogràfica

Es troba a Florida i el Golf de Mèxic.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Història dels llenguatges de programació

Els inicis de la història dels llenguatges de programació es remunten a l'any 1800. Va ser en aquest any, aproximadament, quan Babbage va crear una màquina analítica capaç de resoldre equacions diferencials, però els seus treballs són coneguts gràcies a Ada Lovelace (filla de Lord Byron) que va ser la seva col·laboradora.
Ada Byron és considerada la primera persona que es va iniciar en la programació, ja que va dissenyar les primeres instruccions que havia de realitzar la màquina analítica. Molt més tard i en honor seu, es va posar el nom d'ADA a un llenguatge de programació.
Però no és en realitat fins al 1945, Konrad Zuse va desenvolupar el Plankalkul (Pla de Càlcul) que es definiria com el primer llenguatge de programació algorítmic per formulació de problemes de naturalesa general.
Els primers programes considerats com a tals es van desenvolupar per l'EDSAC el 1949, es van crear llibreries de programes curts anomenats sub-rutines. El 1957 es crea el MATH-MATIC, un compilador comercial per l'UNIVAC, i el FLOW-MATIC que és el primer llenguatge pel processament de la informació. El mateix any neix un dels llenguatges més coneguts, el FORTRAN (Formula Translation) que realitzava operacions repetitives a través d'interaccions (loops).
El 1960 neix el COBOL (Common Bussines Oriented Language) que encara s'utilitza actualment. I es crea també el LISP (List Processor) per al desenvolupament de la Intel·ligència Artificial.
A partir d'aquí neixen els antecedents de programació més coneguts: BASIC (1964), Simula (1965), i el LOGO (1967).
Alguns dels llenguatges de programació d'avui són molt utilitzats en el món informàtic des de fa molts anys, és el cas de C++ que, nascut l'any 1985, es va convertir en l'estàndard de la programació orientada a objectes, i barreja les capacitats de C amb les possibilitats de manipulació d'objectes de Simula. És un llenguatge robust però complex. El seu fort és l'ús de classes que són variacions de la informació definides per l'usuari i actualment una de les eines de la programació més importants.
I finalment de JAVA. És fill de C++, va néixer com OAK el 1992, però es va donar a conèixer amb el seu nom actual el 1993. Es va convertir en bandera de la WWW en integrar la funcionalitat de C++ eliminant els seus problemes, adaptar-se a qualsevol plataforma i sent menys complex.
Actualment podem parlar de molts tipus de llenguatges de programació, i hi ha també diferents formes de classificació.
Tenint en compte aquesta estructura jerarquitzada, es poden classificar segons el seu nivell jeràrquic en primera generació (de màquina), segona generació (Ensamblador), tercera generació (d'alt nivell) i quarta generació. (Vegeu Classificació dels llenguatges de programació)
# Heiderscheid

Heiderscheid (luxemburguès Heischent, alemany Heiderscheid) és una vila de la comuna d'Esch-sur-Sûre i antigua comuna al nord-oest de Luxemburg, en el cantó de Wiltz. Comprèn les viles de Heiderscheid, Dirbach, Eschdorf, Heiderscheidergrund, Merscheid, Ringel i Tadler.

## Població

| Nacionalitat | Població | % |
| luxemburguesos | 950 | 82,54% |
| Forasters | 201 | 17,46% |
| - portuguesos | 102 | 8,86% |
| - francesos | 15 | 1,30% |
| - italians | 2 | 0,17% |
| - belgues | 29 | 2,52% |
| - alemanys | 8 | 0,70% |
| - iugoslaus | 8 | 0,70% |
| - altres | 8 | 0,70% |

## Evolució demogràfica

| Any | Població |
| 15/02/2001 | 1.151 |
| 01/01/2002 | 1.175 |
| 01/01/2003 | 1.182 |
| 01/01/2004 | 1.192 |
| 01/01/2005 | 1.238 |